Imperium by Robert Harris, Paperback | Barnes & Noble® B&N Top 100 NY Times Bestsellers
by Robert Harris, Mike Poulton (Adapted by)Robert Harris Suid Afrikaanse Nuus Thread - Page 117 - Stormfront
Page 117 of 226 « First < 17 67 103 104 105 106 107 108 109 110 111 112 113 114 115 116 117 118 119 120 121 122 123 124 125 126 127 128 129 130 131 167 217 > Last »
10-20-2006, 07:02 PM #1161
Kalin-verdagte nie gemartel, hoor hof
Ramsgate. – ’n Man wat tereg staan in verband met die moord op Kalin Jooste is dalk in die polisieselle aangerand, maar hy is nié deur speurders gemartel nie.
Dít was gister hier in die rondgaande hof die getuienis van insp. Ernest Nkabane in die verhoor van mnre. Vukile Sinama (20) en Thembile Pilisi (19) rakende die opspraakwekkende moord op die 16-jarige Jooste terwyl sy Desember verlede jaar in Margate vakansie gehou het.
Jooste, ’n gr.10-leerling, en haar beste vriendin was op 20 Desember om 03:00 van ’n nagklub op pad huis toe toe hulle in ’n steeg beroof is.
Jooste is in die nek gesteek en het in die steeg doodgebloei sonder dat enigiets van haar geneem is.
Die handsak, selfoon en beursie van haar vriendin, wie se naam nie genoem mag word nie omdat sy minderjarig is, is gebuit.
Sinama, wat nes sy neef skuld ontken, voer aan dat hy gedreig, geklap en geslaan is nadat hy op 10 Januarie in ’n plakkerkamp buite Port Shepstone aangekeer is.
Hy voer ook aan dat hy ’n verklaring afgelê het nadat hy met ’n binneband gesmoor en geskok is deur Nkabane en insp. Basil Crouse.
“Ek is ’n Christen. Ek doen nie sulke goed nie,” het Nkabane getuig in die binneverhoor wat gehou word om die toelaatbaarheid van Sinama se verklaring as getuienis te bepaal.
Volgens Nkabane het Sinama tydens die afneem van die verklaring gesê hy wil verduidelik wat gebeur het.
Mnr. Sandile Dlomo, Sinama se prokureur, wou weet waarom dit drie uur geneem het om dié verklaring af te neem.
Volgens Nkabane het hy seker gemaak dat hy Sinama se regte goed aan hom verduidelik, hy het hom op sy gemak probeer plaas en het die hele gesprek vir Crouse uit Zoeloe vertaal.
Op ’n vraag van regter Jan Hugo waar Sinama dan die gekneusde lip sou kry wat die volgende middag deur ’n distriksgeneesheer aangeteken is, het Nkabane gesê hy kon dalk in die polisieselle in Southport aangerand gewees het.
Insp. Bradley Schofield van die Southport-polisiekantoor het getuig daar was tussen 70 en 80 mense in 5 selle wat elk net met ’n flou gloeilamp verlig word.
Die selle word nie snags oopgemaak tydens uurlikse inspeksies nie.
Ondervinding het hom geleer dat aangehoudenes nie skroom om aanrandings deur polisiebeamptes aan te meld nie, maar wel dié in die selle.
Die binneverhoor duur voort.
10-20-2006, 07:05 PM #1162
Taxibestuurders keer man vas, rand hom aan
Motorvrye dag het gister vir ’n jong man van Ruimsig, Roodepoort, lelik skeefgeloop toe sy motor omstreeks 07:00 in Hendrik Potgieterrylaan deur drie taxi’s omsingel en hy aangerand is.
Dié projekkoördineerder by ’n bouterrein in westelike Johannesburg het beserings aan sy kop, lyf, arms en hande opgedoen toe bestuurders en passasiers van sowat tien taxi’s hom glo aangerand het ná ’n woordewisseling tussen hom en ’n taxibestuurder.
Dié man se neef het gister op voorwaarde van albei se anonimiteit vanuit die ongevallesaal in die Flora-kliniek aan die Wes-Rand aan Beeld vertel hoe die voorval aan hóm beskryf is.
Die vermeende slagoffer van dié aanranding was tóé besig om traumaberading te ontvang en was te “emosioneel” om te gesels.
“My neef was op pad werk toe. Die taxi het links en regs voor karre ingesny en uiteindelik in die noodbaan gery. Toe hy die glipweg by Christiaan De Wet-rylaan wou vat, gaan staan die taxi in sy pad en weier om te skuif.
“My neef het vir hom geskreeu en aangery. Toe hy weer sien, was die taxi agter hom. ’n Ander taxi het voor hom ingery en nóg een langs hom. Hulle het hom vasgekeer. Hy het afgetrek, uitgespring en aan die taxibestuurder (wat aanvanklik in sy pad gestop het) gevra wat met hom aangaan. Toe ruk die taxibestuurder ’n byl uit,” het dié man vertel. Volgens hom het sy neef die taxibestuurder deur die taxi se oop venster in die gesig geslaan. “En toe stop sowat sewe ander taxi’s ook daar en almal (die bestuurders) begin om hom van alle kante af te slaan. Hulle het knopkieries by hulle gehad en het hom uit die publieke oog gesleep.
“Gelukkig kon hy aan ’n reling vasgryp en ’n man met ’n bakkie het oomblikke later daar stilgehou, gevolg deur die metropolisie,” het hy gesê.
Die geveg is stopgesit en sy neef is na die hospitaal geneem toe ’n ambulans ontbied is.
Volgens hoofsupt. Wayne Minnaar, metropolisiewoordvoerder, sal die man en die taxibestuurder weens die bakleiery in ’n openbare gebied aangekla word.
Die taxibestuurder wat geslaan is, moes glo ook vir ’n wond aan sy oogbank in die hospitaal behandel word.
Die 27-jarige man se neef het teen gistermiddag ’n verklaring by die polisie afgelê en hulle hoop om die saak verder te neem.
“Hy is ’n saggeaarde en teruggetrokke ou en was nog nooit in só iets betrokke nie. Hy het homself bloot verdedig.
“Maar hierdie taxibestuurders voer ’n skrikbewind en ek dink almal kan iets van hulself in hom sien,” het die neef gesê.
Mnr. Lucas Mogadingoane, woordvoerder van die Wes-Randse Taxivereniging, kon nie bevestig of die taxi aan dié vereniging behoort nie.
Dis ook nog onseker of die taxibestuurder wel ’n klag teen die 27-jarige man by die polisie ingedien het.
10-20-2006, 07:24 PM #1163
OOS-KAAP: Duitse student glo in bekende kroeg aangerand
PORT ELIZABETH. – ’n Taalhindernis tussen ’n uitsmyter van ’n bekende Baaise kroeg en ’n Duitse student het glo daartoe gelei dat dié student erg aangerand is.
Dié voorval het Donderdagaand by Tapas in Brookes Pavillion plaasgevind toe die sanger Arno Carstens daar opgetree het.
Mnr. Mattheias Herple (22) het gister gesê hy is steeds geskok oor die manier waarop een van die uitsmyters hom behandel en toe aangerand het, maar volgens die eienaar van Tapas was hy nie heeltemal so onskuldig nie.
Volgens Herple het die herrie ontstaan toe die uitsmyter hom “om geen rede nie” by die kroeg uitgeboender het terwyl hy naby die ingang gestaan het.
Hy het hierna vir die uitsmyter gaan vra hoekom hy nie weer in die kroeg toegelaat word nie, maar is glo twee keer deur die gesig geslaan voordat die vuishoue op hom neergereën het.
“Ek weet nie wat om te dink nie. ’n Mens voel soos ’n slagoffer, want jy kan niks doen nie.
“Die sekerheid moet mense beskerm en hulle nie seermaak nie,” het Herple gesê.
Een van sy vriendinne, me. Erica Horowitz, het gesê hy kan nie vlot Engels praat nie en hy het op sy manier probeer vra hoekom hy toegang geweier word.
“Ek voel baie ongelukkig oor die voorval en ek dink nie hulle het hom verstaan nie. Die uitsmyters se vriende het hom hierna op die skouer geklop om hom geluk te wens omdat hy iemand geslaan het,” het Horowitz gesê.
Die eienaar van Tapas, mnr. Donovan Noyle, het by navraag gesê Herple en sy vriende het hulle in hul “dronkenskap” wangedra en op die vloer gespoeg.
Hulle is volgens Noyle hierna gevra om hulle buite te gaan regruk, maar het dié gedrag “baie biere later” voortgesit.
“Die man het sy moue vir die uitsmyter opgerol om te baklei en die uitsmyter het hom met die plathand geklap. Hy is hierna deur ’n lid van die publiek aangerand en nie deur een van die uitsmyters nie,” het Noyle verduidelik.
Al die uitsmyters dra volgens hom swart T-hemde waarop die kroeg se naam verskyn en die vermeende aanvaller was glo in gewone kleredrag.
Herple was gister nog onseker of hy ’n klag by die polisie aanhangig moet maak.
“Ek gaan vroeg in Desember al weer terug huis toe,” het hy aan Die Burger gesê.
10-20-2006, 07:26 PM #1164
Opposisie steun nie voorstel vir meer geld vir politieke partye
KAAPSTAD. – ’n Voorstel deur die ANC dat politieke partye baie meer geld van die staat moet ontvang, is besig om ’n beroering te veroorsaak omdat dit die ANC uitermate sal bevoordeel.
Alle politieke partye met parlementêre verteenwoordiging kry kragtens wet geld vanaf die staat, proporsioneel tot hul hoeveelheid setels in die parlement en provinsiale wetgewers.
Die Cape Timeshet gister berig die nuwe voorstelle, wat voor die vertroulike swepeforum dien, sal beteken die bedrag wat die ANC vanaf die staat kry, sal toeneem van R49,3 miljoen tot R180 miljoen, en die DA s’n van R9,3 miljoen tot R35 miljoen.
Voorts het die Cape Argusgistermiddag berig die ANC wil hê dat belastingbetalers boonop ’n verdere R11 miljoen moet opdok vir die beveiliging en vervoer van vroulike en bejaarde LP’s, waarvan die ANC ook die meerderheid het.
Die Burgerhet sedertdien vasgestel dat dié syfers korrek is.
Terwyl sommige opposisiepartye ten gunste van die voorstelle is, het die DA en VF+ hulle gisteraand by navraag daarteen uitgespreek.
Mnr. Douglas Gibson, DA-hoofsweep, het gesê die DA het nie die voorstelle gesteun nie.
Hy wou egter nie uitwei oor die redes daarvoor nie, omdat die saak nog op vertroulike grondslag deur die swepe bespreek moet word.
Dr. Corné Mulder van die VF+ het gesê die drastiese verhoging in die kiesafdelingstoelae wat die ANC sal toekom, is baie moeilik om te regverdig.
“Oor dié saak moet die rooi ligte beslis flikker,” het Mulder bygevoeg.
Mnr. Koos van der Merwe, IVP-hoofsweep, het egter gesê sy party is ten gunste van die voorstelle en hy meen alle partye sal dit ondersteun omdat meer geld die partye in staat sal stel om hul kiesers beter te dien.
“Die parlement sal egter moet toesig hou dat die geld behoorlik bestee word, dat die kantoor bestaan, dat dit toeganklik is, en dat daar ’n sekretaresse, die nodige toerusting en inligting oor die parlement is,” het hy gesê.
Die ANC se parlementêre koukus het gisteraand in ’n verklaring gesê enige implikasie dat die voorstel ’n poging is om belastingbetalersgeld ongeoorloof aan te wend, word met minagting verwerp.
Volgens die ANC berus die voorgestelde parlementêre begroting vir aanstaande jaar op voorstelle deur alle politieke partye met parlementêre verteenwoordiging.
Die doelwit is om LP’s in staat te stel om hul oorsigrol binne en buite die parlement beter te vervul en alle partye sal daarby baat vind.
Die ANC is nie bereid om die besonderhede van die voorstel te bevestig of ontken nie, want dit is vertroulik.
10-20-2006, 07:29 PM #1165
Studente‘keelvol’ ná aanval op kampus
Dit is luidens ’n verklaring wat die party uitgereik het ná die gewapende rooftog op twee studente op die Bloemfontein-kampus van die Universiteit van die Vrystaat (UV).
Ná die onlangse voorval op die hoofkampus, waar die Vrystaatse o.19-haker, Janco Holtzhausen, en sy vriendin me. Riandri Trytsman aangeval is, is die studente se reaksie glo “keelvol verby”.
“Na vele versoeke van studente, die studenteraad en die VF+ Kovsies, is daar steeds nie genoegsame maatreëls getref om studente te beveilig nie,” sê Van Niekerk in die verklaring.
Hy sê verder dat die VF+ Kovsies op 19 September ’n amptelike vergadering hieroor gehad het met lede van die studentegemeenskap en topbestuur.
“Intussen is daar geen maatreëls getref om studente te beveilig nie.
“Die vraag ontstaan nou by die studentegemeenskap of die UV regtig omgee vir hul kliënte, die studente, wat duur betaal vir hul opleiding. Gaan maatreëls voor of nadat iemand dood is, getref word?”
In reaksie op ’n navraag wat Volksblad aan die UV gerig het, sê dr. Ezekiel Moraka, vise-rektor van studentesake, die bestuur van die UV neem die veiligheid van die studente en personeel op al drie die kampusse baie ernstig op.
“Vroeër vanjaar is ’n omvattende strategiese plan vir beveiliging van die hoofkampus aanvaar waarin verskeie aspekte rondom die aard en vlakke van kampusbeveiliging aandag kry.”
Hy sê maatreëls, insluitende die installering van elektroniese toerusting, soos kameras, is by al die toegangshekke opgerig, daar is ’n sekuriteitswag wat by elke vrouekoshuis van 07:00 tot 02:00 diens doen, en die inwerkingstelling van die verpligte af- en aanskakel van uitgaande voertuie by al die toegangshekke is ingestel.
“Hierdie maatreël het reeds vrugte afgewerp deurdat geen voertuig sedert 1 Maart vanjaar op die hoofkampus gesteel is nie.”
Moraka sê weens die voorval by Huis Roosmaryn patrolleer ’n bykomende veiligheidswag die grensdraad tussen Huis Roosmaryn en die Vrystaat-Argief 24 uur per dag en oor naweke.
“ ’n Voertuig van die UV se departement beskermingsdienste patrolleer 24 uur per dag die kampus en daar is ook wagte wat op die kampus rondbeweeg.
“Op langer termyn sal daar weer na ander bykomende misdaadvoorkomingsmaatreëls gekyk word. Hoewel misdaad op en om die kampus nooit heeltemal uitgeskakel kan word nie, probeer ons om ’n omgewing te skep waar die pleeg van misdaad beperk sal word.”
10-20-2006, 07:34 PM #1166
’n Land vrot van sy politici af
DAT Suid-Afrika kollektief met ’n morele krisis te make het, kan nie meer ontken word nie.
Van die onderkant af ly mense op voetsoolvlak onder ’n misdaadgolf wat die polisie eenvoudig nie onder beheer kan kry nie.
Erger nog, al hoe meer mense begin dit as volkome in orde beskou om ’n lewe van misdaad te maak.
Een van die redes hiervoor – daar is ongetwyfeld meer – is die voorbeeld wat mense van die land se leiers kry.
Kabinetslede vergesel jou werklikwaar die veroordeelde misdadiger mnr. Tony Yengeni tronk toe asof hy ’n nasionale held is – iemand wat rég gedoen het deur die parlement te bedrieg.
En nou word ’n groep parlementslede weens bedrog veroordeel.
Hulle het uiteraard die reg op gratis vliegtuigkaartjies, maar het die geld in hul eie sak gesteek.
Wat dit des te erger maak, is berigte dat dit maar die oortjies van die seekoei is; dat die saak baie groter is as wat tot dusver toegegee is.
En intussen bly die betrokkenes aan as lid van die land se hoogste gesag.
Die wet dwing hulle weliswaar nie om te bedank nie, omdat aan hulle nie tronkstraf sonder die keuse van ’n boete opgelê is nie.
Maar wat van hul eie gewete?
Wat van die politieke party waartoe hulle behoort?
Deurdat die betrokkenes nie self bedank nie, en deurdat geen druk op hulle uitgeoefen word om dit te doen nie, word ’n boodskap uitgestuur dat dit waaraan hulle skuldig bevind is, eintlik ’n klein sondetjie is.
Dat die diefstal van tienduisende rande deur ’n volksverteenwoordiger eintlik nie so erg is nie.
Is dit ’n wonder dat mense op voetsoolvlak meen hulle kan maar steel en bedrieg en moor en verkrag en aanrand?
Is dit ’n wonder dat Suid-Afrika kollektief siek geword het?
Die ANC het vroeër aangedui hy sal tugstappe teen die LP’s doen as die hofsaak eers verby is.
Hopelik sal die ANC wys hy het erns met die stryd teen korrupsie deur ’n voorbeeld van van die betrokke LP’s te maak.
Gebeur dit nie, gaan die integriteit en geloofwaardigheid van die parlement skade ly.
Korrupsie vreet soos ’n kanker aan die jong demokrasie van ons land – en nêrens rig dit meer skade aan nie as in staats- en regeringskringe, waar met openbare geld én vertroue omgegaan word.
Niemand wat aan diefstal of bedrog skuldig bevind is, behoort in die parlement te sit nie.
’n Vis, sê die Amerikaners, vrot van sy kop af.
En ’n land van sy politici af.
10-21-2006, 07:41 PM #1167
Vaarwel, my kind
‘Ek sal nooit hieroor kan kom nie,” het ’n gebroke dr. Andrew Wilkinson Vrydagmiddag aan sy familie gesê by die begrafnis van sy sewentien maande oue seuntjie, Janosch.
Sy lieflingkind het verlede Vrydag aan hitte-uitputting beswyk nadat Wilkinson, ’n senior lektor in elektroniese ingenieurswese aan die Universiteit van Kaapstad, hom per abuis vir ’n halwe dag in die kar vergeet het.
Wilkinson en sy Duitse vrou, Anja, was duidelik emosioneel uitgeput toe hulle twintig minute laat by Christ Church in Constantia opdaag. Hulle het hand aan hand geloop terwyl hul ander drie kinders onder toesig van familielede vrolik buite rondgespeel het.
Volgens ’n familielid by die begrafnis was Wilkinson verder geruk toe hy sy oudste seun, Jeremy, glo vroeër hoor vra het of dit sy pappa se skuld is dat sy bababoetie weg is.
Mense ná aan die gesin het heftig gereageer oor uitsprake op ’n radioprogram wat Wilkinson se integriteit as ouer bevraagteken het.
“Hy is een van daai pa’s wat so tussendeur kinder-armpies en -bene met jou gesels soos sy kinders oor hom klouter,” vertel een.
“Andrew het huis toe gejaag om ’n boek te gaan haal wat hy vergeet het,” vertel mnr. Charles Faull, ’n oom van Wilkinson, oor die gebeure op dié noodlottige dag.
“Sy vrou het hom toe gevra om, nadat hy die dogtertjies by die skool afgelaai het, sommer ook vir Janosch by sy ouma (me. Alicia Wilkinson) se huis te gaan aflaai. Dit was nie deel van sy gewone roetine nie.
“Nadat Andrew die dogtertjies afgelaai het, het hy in die verkeer beland. Hy het vergeet om na sy ma toe af te draai. Janosch was vermoedelik aan die slaap, want hy was tjoepstil en Andrew kon nie die babastoeltjie in die spieëltjie van sy Volkswagen Golf sien nie,” vertel Faull kopskuddend.
Op die universiteit se parkeerterrein was die temperatuur 26 grade buite. Kenners meen dit kon tot 50 grade in die kar geword het. Janosch se ma het later onraad bemerk en om 12:40 op hom afgekom.
Verskeie bystanders het haar probeer help om Janosch by te kry, maar dit was tevergeefs.
Tydens die private diens het Janosch se Duitse oupa en ouma hul hande vir oulaas op die kissie geplaas.
Pynlik bewus van al die oë op hom, het Wilkinson in die kerk na die vloer gestaar. Een van sy twee dogtertjies het om sy skouers gehang. Toe die snikkende gemeente “Die Here is my Herder” begin sing, het sy vrou haar kop op sy skouer laat rus.
“Andrew is een van die mees besonderse, saggeaarde en liefdevolle mense wat ek ooit geken het,” sê Faull, wie se suster, me. Alicia Wilkinson van Silwood Kitchen, dr. Wilkinson se ma is.
“Hy’s ’n man wat in sy lewe nog nooit ’n harde woord gesê het nie. Die middelpunt van sy bestaan is sy vrou en kinders.”
10-21-2006, 07:43 PM #1168
Motorkapings neem toe met 40% sedert April
Motorkapings het sedert April vanjaar landwyd met 40% toegeneem.
Die Instituut vir Sekerheidstudies (ISS) het dié skrikwekkende syfer die afgelope week in Pretoria bekend gemaak.
Die polisie se amptelike misdaadstatistieke, wat in September bekend gemaak is, meld dat motorkapings met net 3% toegeneem het. Dié syfers sluit egter net die aangemelde misdaad in vir die tydperk 1 April 2005 tot 31 Maart vanjaar, en nié die laaste paar maande se vlaag geweldmisdade nie.
Volgens die ISS-verslag, getiteld South Africa: 2005/06 Official Crime Statistics in Context, het motordiefstal sedert April met 3% gestyg – in teenstelling met die styging van 2,5% wat in die amptelike polisiestatistieke weergegee word.
Hoewel die moordsyfer die afgelope boekjaar met 2% afgeneem het, meen die ISS daar is steeds rede tot kommer.
“Moord het die afgelope dekade feitlik elke jaar met 5% afgeneem. Die feit dat dit vir 2005/06 net 2% is, toon ’n omswaai in dié statistieke,” het me. Antoinette Louw, opsteller van die verslag, gesê.
Die ISS meld in sy verslag die regering sal nou openlik en eerlik met Suid-Afrikaners moet wees as hulle die publiek se persepsies van misdaad wil verander.
“Dit help nie komm. Jackie Selebi (nasionale polisiehoof) swyg nie. Boonop klink minister Nqakula se karige misdaadplan maar bra alledaags. En dít is hoekom landsburgers twyfel in hul houding jeens misdaad,” het Louw afgesluit.
) Die oud-Blou Bul-speler Swys Joubert het eergister in die vroeë oggendure ’n vermeende kaper doodgeskiet toe dié en sy twee makkers hom in Sandton in Johannesburg van die pad gedwing het.
Joubert het net ligte beserings opgedoen. Sy Mercedes-Benz is ’n paar uur later by die Beitbrug-grenspos tussen Suid-Afrika en Zimbabwe teruggevind.
Die ander twee vermeende kapers is daar aangekeer.
10-22-2006, 07:08 PM #1169
Transitorowers deur nuwe eenhede gepak
Die metropolisie van Johannesburg en Ekurhuleni het spesialis-eenhede gestig om gewapende rowers aan te vat.
Die lede van dié misdaad-onderskeppingseenhede is tans met intensiewe opleiding besig. Die opleiding is daarop gemik om die lede te leer hoe om vinnig en doeltreffend tydens onder meer transitorooftogte op te tree.
Supt. Wayne Minnaar, woordvoerder van die Johannesburg-metropolisie, het gesê die lede van die eenhede is “bo-gemiddelde” lede.
Lede wat goed skiet, is spesifiek vir die eenhede geteiken.
Tydens hul opleiding moes hulle bo 90% behaal vir onder meer fiksheid, intelligensie en defensiewe bestuur. Minnaar het gesê die lede moes ook ’n 100%-bywoningsrekord hê.
Minnaar wou nie uitbrei oor die presiese opleiding wat die lede kry of wie vir die opleiding verantwoordelik is nie.
Hy het egter gesê die polisie is by sekere aspekte van die opleiding betrokke.
Die misdaad-onderskeppingseenhede is gestig weens die skerp toename in veral transitorooftogte die afgelope ruk.
Hulle sal ook fokus op kapings en gewapende rooftogte.
Volgens Minnaar sal die lede baie nou saam met die polisie werk om dié misdade te probeer hokslaan.
Luidens die misdaadstatistieke wat onlangs bekend gemaak is, was daar 143 transitorooftogte, 6 890 motorkapings, 3 068 rooftogte by ondernemings en 5 909 rooftogte by huise in Gauteng tussen April 2005 en Maart 2006.
Mnr. Mel Vosloo, woordvoerder van die Tshwane-metropolisie, het aan Beeld gesê daar is nog nie sprake daarvan dat só ’n spesialis-eenheid in Pretoria ook gestig gaan word nie.
Minnaar het gesê die twee bestaande eenhede sal nadat hul opleiding voltooi is, aan oorgrens-operasies deelneem.
“Ons hoop dat die eenhede die oplossing teen ernstige misdaad kan wees, dat ons hierdie gewelddadige misdade sal kan bekamp.”
10-22-2006, 07:09 PM #1170
Al hoe meer leerlinge verkies Afrikaans as tweede taal
“Afrikaans staan wel swakker as wat hy tien jaar gelede was, maar indien ’n mens na sy verbruikers kyk, sal dit nog lank neem voordat hy afgeskaf sal word.”
Só het prof. Hermann Giliomee, hoogleraar aan die Universiteit van Stellenbosch gister gesê in antwoord op ’n artikel in Sunday Times .
Luidens die artikel verkies al hoe meer leerlinge Afrikaans as tweede taal op skool, bo enige ander Afrika-tale omdat dit glo baie makliker is om te leer.
Van die 558 393 matrikulante wat vanjaar hul finale eksamens gaan aflê, sal slegs 9 788 eksamens skryf in Afrika-tale as ’n tweede taal.
Die meerderheid, 266 408 leerlinge, het Afrikaans as hul tweede taal verkies. Altesame 7 428 leerlinge wat ’n swart taal as hul tweede taal gekies het, het Zoeloe gekies.
Volgens Giliomee het Afrikaans ’n goeie gebruik want 30% (wit, swart en bruin mense) van die land se verbruikers praat Afrikaans.
Verder het hy gesê dat Afrikaans ook werkgeleenthede vir talle mense inhou.
“Tien jaar gelede wou mense nie hê dat swart leerlinge Afrikaans moet leer nie en dis verstaanbaar, maar nou doen hulle hul eie keuses. En ek sou eerder verkies dat kinders op skool vier tale moet leer, soos wat tans die geval in Holland is,” het hy gesê.
“Ekonomies gesproke is dit waar dat Engels en Afrikaans leerlinge meer gaan baat as enige ander Afrika-taal. Talle werkgewers is steeds Afrikaanssprekend en dis dalk een van die redes waarom kinders van townships Afrikaans verkies,” het mnr. Stewart Mothata, hoofdirekteur aan Unisa, gesê.
Hy het ook gesê meeste swart leerlinge in townships sal Afrikaans verkies omdat hulle direk en indirek aan die taal blootgestel word.
“Die Tsotsitaal-woordeboek is ’n baie goeie voorbeeld hiervan, want die taal bestaan meestal uit Afrikaans.
“Indien ek terug moet gaan skool toe, sal ek eerder Afrikaans as tweede taal wil doen,” het hy gesê.